google/wiki40b huggingface dataset:
Cantus

Cantus er et damekor fra Trondheim, stiftet 1986. Tove Ramlo-Ystad har vært dirigent helt fra starten av.
Cantus er et amatørkor som holder svært høy standard; på Interkulturs liste over verdens beste amatørkor er koret per november 2017 rangert som nr. 19.
Cantus' repertoar spenner fra folkemusikk til klassisk via lettere genre. Koret har turnert i over 15 land, og vunnet korkonkurranser i Bergen, Wales, Wien, Irland, Italia, Ungarn, Belgia, Aten, Frankrike, Polen, Kina, Sør Korea, Sør Afrika og Trondheim. De har gitt ut 5 egne cd-er, deltatt med sang på filmen Kristin Lavransdatter (1995), og på Sissel Kyrkjebøs plate Nordisk vinternatt (2005), og synger åpningssporet i Disney-filmen Frozen (2013), Frode Fjellheims «Vuelie». 
Koret har tre ganger deltatt i Interkulturs Choir Olympics (World Choir Games), i Kina (2006) og Østerrike (2008) og Sør-Afrika (2018). Alle gangene tok koret hjem gullmedaljer. 
Cantus ble invitert til å delta under avslutningsseremonien av Stavanger som Europeisk kulturhovedstad i 2008.
Emilie Högqvist

Bakgrunn

Emilie Högqvist var datter av hoffstallmesteren hos greve De Geer, Anders Högqvist, og hans hustru Anna Beata Hedvall. Hennes bror Jean Högqvist (1814-1850) var en berømt skuespiller.

Scenekarriere

Emilie Högqvist begynte sin karriere som elev ved operabaletten 1821-26 og var deretter ansatt ved Anders Petter Berggrens teaterselskap 1826-28. 
I 1828 ble hun opptatt som aktriselev ved Kungliga teatern. Hun virket der fra 1831, og bortsett fra den høyroste rollen i Schillers Orleanska jungfrun, spilte hun hovedsakelig i komedier. Hennes karriere begynte på alvor etter 1834, da teateret var på utkikk etter en som kunne erstatte Sara Torsslow, som hadde forlatt teateret etter en streik; Charlotta Eriksson fikk først ta over Sara Torsslows roller, men da deres spillestil skilte seg meget fra hverandre var hun ikke veltilpasset for dem, og Emilie Högqvist fikk da sin sjanse. 
På denne tid hadde hun en lønn på 1.200; som sammenligning kan sies at skuespillerinnes minstelønn var 200, og at de høyst betalte skuespillerinnene, Henriette Widerberg og Christina Enbom, hadde 1.600 respektive 1.500.

Privatliv

Hun hadde allerede tidlig mange elskere, blant annet den britiske ambassadørens sønn, John Bloomfield, med hvem hun i oktober 1833 fikk en datter, Tekla. Hun bodde først i Villa Framnäs ved Djurgårdsbrunnsviken, og fra 1836 hadde hun en elegant leilighet ved Gustaf Adolfs torg i Stockholm, der hun holdt salong for den tidens skalder og kunstnere.
Mest kjent er Emilie Högqvist for at hun i sirka ti års tid var elskerinne til kronprins Oscar, den senere kong Oscar I. Relasjonen ble innledet høsten 1836 og Högqvist gikk med på det først etter en lang tids kurtise fra hans side. Det var meget omtalt i samtidens Stockholm, og Oscar hadde en vakt utenfor hennes boliger under sine besøk. Forholdet resulterte i to sønner: Hjalmar født 1839, død 1874 i London, og Max født 1840, død 1872 i Kina, uoffisielt kalt «prinsarna av Lappland». At sønnene var hennes og Oscars var vel kjent i samtiden og hun gjorde selv ingen hemmelighet av det. Det var stor skandale, og hoffet trådte inn — de begge sønnene ble gjemt unna i Hamburg og hennes og kronprins Oscars relasjon fikk en abrupt avslutning. Deres kjærlighetshistorie ble filmatisert i 1939 —  Filmen om Emelie Högqvist med Signe Hasso og Georg Rydeberg i hovedrollene.
Senere i sitt liv hadde hun en svært nær relasjon med Emil Key, noe som fremgår av etterlatte brev .
Fra 1842 var hun i langre perioder i Italia og ved Karlsbad i det senere Tsjekkia for å forbedre seg etter lungesott og muligens kreft. Emilie Högqvist døde i Torino i desember 1846 og ligger begravet i Torino. Hennes plass på Dramaten ble ovetatt av Zelma Hedin, som fylte hennes plass på rollelisten.
Allan Kardec

Liv og virke

Han studerte ved Yverdun i Sveits under Johann Heinrich Pestalozzi, og ble senere dennes medarbeider. Han engasjerte seg for et nytt undervisningssystem som utøvde stor innflytelse på undervisningsreformen i Frankrike og Tyskland. Han var en ansett språkforsker og talte foruten morsmålet også tysk, engelsk, italiensk, spansk og nederlandsk. Han oversatt til tyska utdra fra franske klassiske forfatter, spesielt de som var skrevet av Fénelon (François de Salignat de la Mothe).
I 1826 åpnet han i Paris sammen med sin hustru Amélie Gabrielle Boudet et etablissement lignende det i Yverdun. Som lærer utga han 22 undervisningsbøker om grammatikk, matematikk og om pedagogiske teorier og metoder. Hamoversatte også engelske og tyske arbeider. Han gav hjemme hos seg gratiskurser i kjemi, fysikk, astronomi og sammenlignende anatomi.
Rival var medlem i atskillige vitenskapelige selskap, særlik kan nevnes Vitenskapsakademiet og Arras' kongelige akademi.
Ved siden av den spiritismen som fra 1848 ble utviklet av Margaret Fox og Kate Fox i Hydesville New York, er Kardacs modell den andre som vant utbredelse. Det er flere likhetstrekk mellom de to, men «et avgjørende skille er at Kardecs spiritisme inneholdt forestillinger om reinkarnasjon og karma». Det var Kardec som introduserte begrepet spiritisme. Han tok sitt nye navn Kardec etter at han hadde fått meddelt at det hadde vært hans navn i et tidligere liv.
I alt skrev han fem bøker. Utdrag fra hans hovedverk Åndenes bok er utgitt i antologien New Age, 2007. Boken inneholder referat fra åndekommunikasjon gjennom ulike medier.
Ivry-sur-Seine

Navn

Opprinnelig ble Ivry-sur-Seine kalt Ivry. Navnet Ivry kommer fra Middelalderlatin Ivriacum eller Ibriacum som muligens betyr "eiendom til Eburius (den Latiniserte formen av det Gglliske patronymet Eburos)", en Gallo-Romersk landeier.
I 1897 ble kommunens navn offisielt endre til Ivry-sur-Seine (som betyr «Ivry ved Seinen»") for å skille den fra andre kommuner i Frankrike med navn Ivry.

Historie

1. januar 1860 ble byen Paris utvidet ved å inkludere nabokommunene. På det tidspunktet ble 1/3 av Ivry-sur-Seine inkludert inn i Paris, og er nå Chinatownområdet av det 13. arrondissement i Paris.
Ivry-sur-Seine er muligens mest kjent som stedet for henrettelsen av Jean-Marie Bastien-Thiry i mars 1963. Richard Ellman også bemerker av  James Joyces datter, Lucia, mottok psykriatisk behandling på kommunesykehuset i 1936 og ble besøkt av både Joyce og Samuel Beckett.

Økonomi

Fnac har sitt hovedkontor i kommunen. Hovedkontoret flyttet dit i 2008. E.Leclercs hovedkontor er i kommunen.

Transport

Ivry-sur-Seine betjenes av to jernbanestasjoner på Paris Métro Linje 7: Pierre et Marie Curie og Mairie d'Ivry.
Den østlige delen av kommunen betjenes av Ivry-sur-Seine stasjonen på Paris RER linje C som stopper ved Bibliothèque nationale de France og byens sentrum.
Orly lufthavn ligger syd for Ivry-sur-Seine.
Middelskole

Middelskole ble innført i Norge ved lov om høyere allmennskoler av 1869. Etter å ha gått tre år på allmueskolen eller på en forberedelsesskole kunne elevene gå over til en seksårig middelskole med latinlinje og engelsklinje. Deretter fulgte det treårige gymnaset.
Allerede fra begynnelsen av 1800-tallet var det realskole og borgerskole i nesten alle norske byer. På flere steder ble det fra omkring 1820 opprettet lærde skoler som var ufullstendige middelskoler. De vokste frem av borgerskolene og manglet de tre øvre klassetrinnene. Slike skoler ble opprettet i Larvik i 1823, Arendal i 1824, Molde i 1832 og Tromsø i 1833. En ny lov i 1848 gjorde 6-årig middelskole obligatorisk for opptak til 3-årig gymnas, og alle landets borger- og realskoler gikk da over til å bli middelskoler.
I andre halvdel av 1930-årene ble det vedtatt nye lover for folkeskolen, og den gamle middelskolen ble erstattet av realskolen og gymnaset.
Knutsen OAS Shipping

Knutsen OAS Shipping AS er et privat eid rederi lokalisert i Haugesund på vest-kysten av Norge. Rederiet har en flåte på 39 skip og 11 nybygg på vei. Knutsen OAS Shipping har hatt en jevn vekst i både økonomi og antall skip siden levering av de to første i 1987. Nå har rederiet en politikk om å kontrahere nye skip når man har inngått kontrakt med langsiktige kunder.
Selskapet har røtter tilbake til 1896, da grunnleggeren kjøpte sitt første skip. På den tiden drev man også med fiske i tillegg til nordsjøfart. Etter hvert utvidet man med linjeskip mellom Europa og Sør-Amerika, senere også til Orienten. På 1930-tallet var rederiet den tredje største rederigruppen i Norge.
På 1970-tallet investerte selskapet i tankskip, og da tankskipskrisen kom i slutten av 1970-årene, fikk rederiet økonomiske problemer. I 1984 forlot Knutsen-familien selskapet. Aktivitetene ble da reorganisert med nye eiere, som likevel beholdt det tradisjonsrike navnet. I 2008 overtok administrerende direktør Trygve Seglem aksjeposten som tidligere hadde vært eid av Jens Ulltveit-Moe og ble majoritetsaksjonær i Knutsen OAS Shipping AS.
Knutsen OAS står for Ole Andreas Sønn
Higrav

Higrav er et sted i Hadsel kommune. Stedet ligger på Austvågøya i Lofoten, innerst i Higravsfjorden. Higrav grenser i sør til Laupstad som har barne- og ungdomsskole og barnehage.
Europavei 10 går gjennom Higrav, mot kommunesenteret Svolvær og Vest-Lofoten i sørvest, og mot Fiskebøl og Raftsundet i nord og øst.
Kommunegrensa mellom Vågan kommune og Hadsel kommune i Vesterålen går over det lave Higraveidet mellom Laupstad og Austnesfjorden i sør og Higrav og Higravfjorden i nord.
Higravstind (1146 moh.), Lofotens høyeste fjell, ligger på kommunegrensa mellom Vågan og Hadsel, på østsiden av Higrav og Higraveidet.
Kjukebiller

Utseende

Små til middelsstore (3 – 25 mm) biller, vanligvis ovale på form, blanke, ofte kontrastrikt fargede i svart og gult eller rødt, noen ganger metalliske. Hodet er kort og bredt med små fasettøyne. Antennene er oftest lengre enn hodet og brystskjoldet til sammen, 11-leddete, med en tre til fem-leddet kølle. Brystskjoldet (pronotum) er bredere enn langt, mer eller mindre firkantet til halvsirkelfomet, fint punktert, vanligvis uten påfallende hår. Det har en markert siderand og en slett overflate. Dekkvingene er glatte, vanligvis med markerte, fine punktrekker. De har vanligvis mørk grunnfarge, ofte med røde flekker eller tverrbånd. Hos mange tropiske arter er dekkvingene trukket ut til en spiss bakerst. Beina er ganske korte, føttene fem-leddete. Larvene kan variere mye i utseende. Larver som utvikler seg i kortlivede ressurser (for eksempel hattsopper, som brytes ned svært raskt) er bløte, bleke og marklignende, og utvikler seg svært raskt. De som utvikler seg i mer langvarige ressurser som for eksempel kjuker er gjerne harde og sterkere pigmenterte.

Levevis

De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene.

Kilder

Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.
Skelley, P.E. 2001. Pleasing fungus beetles of North America. Family Erotylidae (med bilder av mange slekter).
Perserne (Aiskhylos)

Handling

Stykket foregår i perserrikets hovedstad Susa, og skildrer med sympati persernes reaksjoner på nederlaget i slaget ved Salamis. Xerxes har samlet en enorm militær styrke fra hele perserriket for å gå mot Athen og det greske landområdet. En stor hærstyrke er sendt over Bosporus mot Hellas, og Xerxes selv leder en krigsfåte på over tusen skip som seiler mot samme mål. I dramaets begynnelse hersker usikkerhet om hvordan felttoget går, dronningen og koret aner uråd. Etterhvert kommer en budbringer med de sørgelige nyheter til perserne om at hele flåten er knust av den athenske militærmakten. Xerxes har overlevd, men har måttet flykte tilbake til perserriket med enorme tap. Tapet utlegges som at gudene ikke har vært på deres side, og Aiskhylos antyder blant annet at det at perserne laget en pongtongbro over Bosporus av gudene (Poseidon) ble tolket som et forsøk på å legge havet i lenker. Antikkens mennesker så lenge på havet som et farlig og uovervinnelig element. Ved ofring til gudene Jord og Hermes klarer dronningen å mane sin avdøde mann, den tidligere kong Dareios opp fra de døde. Hans forklaring utlegges som en advarsel mot hybris, overmotet. Det at perserne har underlagt seg store områder på land betyr ikke at de med ett slag også behersker havet.
Brageneset

Brageneset er en øy på Nordaustlandet på Svalbard. Den ligger ved munningen av Wahlenbergfjorden. Iskappen Vestfonna har brearmen Bragebreen som flyter ut øst for Brageneset, og en annen brearm, Gimlebreen flyter ut i Hinlopenstretet nord for Brageneset.
Brageneset var regnet som et nes fram til sommeren 2019, da iskappen trakk seg så langt tilbake at det ble tydelig at det var snakk om en øy.
Hinna Fotball

Turneringer

Hinna Fotball arrangerer hvert år tre turneringer: SR-Bank Vinterserie for Damer senior, Miniputtenes Dag/Rema 1000 Cup og Hinna Høstturnering/Rema 1000 Cup.
Rampelys

Rampelys er lysrekken festet til forkanten av scenegulvet eller rampen i et teater.

Galleri

Det var opprinnelig brukt stearinlys eller vokslys som rampelys. Disse ble satt i en serie kabinnetter eller var bare forsynt med skjermer på den siden som vendte mot publikum, slik at de ikke ble blendet. Samtidig reflekterte de speilblanke skjermplatene lyset direkte opp mot skuespillerne.
Mens det gamle teateret brukte levende lys, er rampelyset senere blitt elektriske lys, plassert i et innbygd lystrau over hele scenekanten, slik at disse ikke var synlige for publikum.

Trivia

Rampelys brukes også i overført betydning, om å være til offentlig skue (leve i rampelyset) eller å havne i nyhetsbildet (stilles i rampelyset).
Plotter

Virkemåte og bruk

Plottere fungerer ved at maskinen trekker en penn, for eksempel en teknisk tusjpenn, over en papirflate. Dette betyr at plottere er begrenset til linjekunst, istedenfor rastergrafikk som med andre skrivere (og kopimaskiner). De kan tegne meget komplekse linjer og tekst, men fordi pennene må beveges mekanisk, arbeider de saktere enn andre utskriftsmaskiner. Plottere klarer heller ikke å fargelegge et område med en jevn farge, men kan skravere områder ved å tegne en serie med linjer.
Enda en forskjell mellom plottere og skrivere er at en skriver hovedsakelig er beregnet for å skrive tekst. Dette gjør dem rimelig lette å kontrollere, bare å sende teksten til skriveren er vanligvis nok til å skrive ut en side. Det er ikke like enkelt med plottere, hvor det ble utviklet en rekke skriverstyringsspråk for å sende den mere detaljerte informasjonen som "Tegn en linje herfra, til hit". De to mest brukte plotterstyringsspråkene er HPGL og DMPL. 
I en periode på 1980-tallet ble mindre plottere beregnet til hjemmebruk populære for eksperimenter med datagrafikk, men den lave arbeidshastigheten gjorde dem tungvinte i bruk, og en trengte en vanlig skriver i tillegg. Ettersom høyoppløsningsskrivere ble mer og mer tilgjengelig, har laser- og blekkskrivere tatt over, mens plottere i stor grad er forsvunnet. 
Plottere blir hovedsakelig brukt til å tegne tekniske tegninger og ved dataassistert konstruksjon, siden de kan jobbe med større papirstørrelser enn vanlige kontorpapirformater, og samtidig beholde en høy oppløsning. Man kan også erstatte pennen med en kniv, eller freser, disse kan finnes i en del skilt- og klesplaggfabrikker. 
Når en plotter er kommandert til å bruke en annen farge, må pennen skiftes.
En nisjeanvendelse av plottere er for skape taktile bilder for visuelt handikappede mennesker på spesielt termalcellepapir. 
I mange av dagens miljøer er plottere, etter tradisjonell betegnelse, blitt erstattet av store blekk- og laserskrivere. Slike skrivere er ofte uformelt kalt plottere, selv om de ikke passer med definisjonen i denne artikkelen.
Centromerus dilutus

Utseende

Centromerus dilutus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Den kinesiske drøm

Den kinesiske drøm (kinesisk: 中國夢, pinyin: Zhōngguó mèng) er et politisk signaturmotto som siden 2012/2013 er blitt benyttet av det kinesiske kommunistiske parti og av den kinesiske regjering under Xi Jinping, og som sikter til landets ambisjon om å bringe fattigfolket inn i middelstanden og stadig flere, og landet som sådan, til rikdom. Selv om landet formelt fast bekjenner seg til kommunisme, er virkemidlene for å oppnå denne drømmen mer lik kapitalistiske virkemidler.
Uttrykket ble først benyttet av det kommunistiske kommunistpartis generalsekretær Xi Jinping den 29. november 2012, og med økt frekvens etter hans tiltredelse som landets president i mars 2013.
Slike slagord er siden Deng Xiaopings tid blitt ærabetegnende for den til enhver tid sittende kinesiske ledelse, og kan således være å ligne med æranavnene fra den kinesiske keisertiden.
Videre er uttrykket inspirert av det eldre The American Dream.
Dignitatis humanae

Dignitatis humanae (latin «om menneskets verdighet») er en av Det andre vatikankonsils erklæringer og handler om religionsfrihet.
I erklæringen heter det «Dette Vatikankonsil erklærer at mennesket har rett til religionsfrihet» Denne friheten begrunner erklæringen teologisk: «[R]etten til religionsfrihet er basert på selve menneskeverdet slik dette er tilkjennegitt i Guds åpenbarte ord og ved fornuften.»
Menneskets forpliktelser overfor Gud, sier erklæringen, kan bare oppfylles hvis det ikke skjer under tvang (art. 10). Dette innebærer at religionsfriheten også må gjelde dem som, etter kirkens oppfatning, ikke lever slik Gud vil: «Følgelig vil rett til frihet bestå også hos dem som ikke oppfyller forpliktelsen til å søke sannheten og holde fast ved den…» Siden religionsutøvelse ofte forutsetter et fellesskap, gjelder religionsfriheten ikke bare enkeltindivider, men trossamfunn (art. 4).
Religionsfriheten er nødvendig for at kirken skal kunne drive sin virksomhet, men tilsvarende frihet må også gjelde andre trossamfunn. Dette får konsekvenser for kirkens forhold til staten. Staten har en forpliktelse til å sikre religionsfrihet for alle: «Staten skal videre sørge for at likhet for loven, som er en betingelse for samfunnets vel, av religiøse grunner ikke krenkes åpent eller skjult, og religion må heller ikke gi årsak til diskriminering». Erklæringen avviser ikke at et enkelt trossamfunn kan ha en særlig relasjon til staten, men dette må ordnes på en slik måte at andres frihet ikke krenkes.
Rally Mexico 2008

Rally Mexico 2008 er den tredje delkonkurransen i Rally-VM 2008 og det 22. Rally Mexico i historien. Det ble arrangert i perioden fra 29. februar til den 2. mars nordøst for León de los Aldama.
Norgesmesterskapet i alpint 1995

Norgesmesterskapet i alpint 1995 var det norske mesterskapet i alpin skiidrett. Mesterskapet ble arrangert på Bjorli og Vassfjellet.

Storslalåm

Avlyst.
Lauvdal

Lauvdal er ei bygd som ligger i Bygland kommune langs riksvei 9 på østsiden av Byglandsfjorden i Aust-Agder. Bygda ligger 6 km sør for Bygland sentrum og tilhører Bygland sokn. Lauvdal ligger i sørhallet ned mot fjorden og er et prioritert kulturlandskap i Bygland kommune. Mange fornminner viser at det har vært bosetting her i svært lang tid. Blant annet er det funnet en spydspiss med sølvinnlegg. Den er sendt til et museum i Oslo.
Tidligere har det vært vanlig å drive med sauer og kyr, men i dag er bare to bønder igjen. Per 1. januar 2011 er folketallet i bygda på 32 personer.

Husmannsplassen Hagen

Lengst nord på Lauvdal ligger husmannsplassen Hagen. Den ble fraflyttet på 1960-tallet og har fått stå urørt etter det. I dag er den en del av Setesdalsmuseets bygningsmasse. Den ligger ved riksvei 9s gamle trasé gjennom bygda.
Hvithodeand

Biologi

Arten måler cirka 43–48 cm og hannen veier omkring 553–865 g, mens hunnen gjerne veier cirka 510–900 g. Vingespennet utgjør typisk cirka 62–70 cm.
Hvithodeand har et eiendommelig nebb som har oppsvulmet base. Nebbet er blått i hekkedrakt. Hannen har et hvitt hode med svart isse, og hunnen har et mørkt hode med hvite striper. Stjerten er stiv og stikker opp på skrått. Arten lever i småvann og laguner med mye vegetasjon; vannet kan være ferskt eller brakt.
Hvithodeand er en standfugl i Spania, Marokko, Algerie, Tunisia, Tyrkia, Aserbajdsjan, Iran og Afghanistan. Fugler som hekker i Russland, Armenia, Kasakhstan, Kirgisistan, Kina og Mongolia trekker til overvintringsområder på Balkan, Kypros, Midtøsten, Turkmenistan, Usbekistan og Pakistan. Arten er utdødd i Ungarn.  
Arten er sjelden og i tilbakegang. I 2003 ble det antatt at det fantes 8 000–13 000 individer i verden. Tidlig i det 20. århundre var det trolig over 100 000 individer. Tilbakegangen skyldes at leveområdene er blitt ødelagt på grunn av drenering, oppfylling og forurensing. En stor trussel er genetisk forurensning fra stivhaleand, en nærstående amerikansk art som er forvillet i Europa.
Union Army

Union Army var en landstyrke som kjempet for Unionen under Den amerikanske borgerkrigen. Den bestod av en liten United States Army (regular army), supplert av et massivt antall av enheter fra Nordstatene som bestod av frivillige så vel som vernepliktige. Union Army kjempet og til slutt vant over den mindre Confederate States Army i løpet av kriven som varte fra 1861 til 1865. Omtrent 360 000 døde av alle mulige årsaker, mens 280 000 ble skadet.
Studentenes Fotoklubb

Studentenes Fotoklubb, forkortet SFK, er en norsk studentforening for fotointeresserte studenter i Oslo, spesielt ved Universitetet i Oslo (UiO). SFK ble stiftet i 1956 ved UiO. De holdt da for det meste på med mørkeromsarbeid i liten skala i kjelleren på Fysikkbygningen. Fra 1999 har foreningen holdt hus på Chateau Neuf, og vært en del av Det Norske Studentersamfund.
Et dukkehjem (1922)

Handling

For at ektemannen Thorvald Helmer skal gjenvinne helsen oppsøker hustruen, Nora, pengeutlåneren Krogstad og forfalsker sin fars underskrift på en veksel. Seks år etterpå har Thorvald avansert til å bli banksjef, men nekter å beholde Krogstad i hans jobb. Krogstad truer med å avsløre Nora, hvis hun ikke bruker sin innflytelse overfor mannen til å gjeninnsette ham. Thorvald betrakter Krogstad som en kriminell. I desperasjon sender han Torvald et brev, hvor Noras forfalskning avsløres. Framfor å beskytte sin hustru blir Torvald rasende over at hans rykte blir ødelagt. Påvirket av Fru Linden angrer Krogstad seg og trekker tilbake sine anklager. Nora finner imidlertid ut at hennes illusjoner om ekteskapet er knust, innser sannheten om sitt dukkeaktige liv og krever retten til å leve sitt eget liv.